Απάντηση στο παράθεμα του επαναληπτικού κριτηρίου αναφορικά με το κεφάλαιο «Η ελληνική οικονομία κατά την περίοδο του μεσοπολέμου».
Απάντηση: Από το σχολικό βιβλίο: ολόκληρη η ενότητα 6=> Η ελληνική οικονομία κατά την περίοδο του μεσοπολέμου.
Από το παράθεμα το κομμάτι , «από το 1909 ως το 1935 η ελληνική κοινωνία γνώρισε μια εξαιρετική κινητικότητα και ελαστικότητα στους σχηματισμούς και μετασχηματισμούς της που οφείλονταν στις ποικίλες και αλλεπάλληλες μεταβολές» μπορεί να αντιστοιχηθεί με την πρώτη πρόταση της ενότητας=> «Η Ελλάδα του Μεσοπολέμου …ως …θετική οικονομική της πορεία».
Το κομμάτι «. Η ανάπτυξη της βιομηχανίας, που σε ένα σημαντικό ποσοστό έγινε με την παρέμβαση του ξένου κεφαλαίου, στηρίχθηκε ως ένα βαθμό στη υποτίμηση της δραχμής και στη μεγάλη προσφορά εργατικής δύναμης που καθιστούσαν μικρό το κόστος παραγωγής και υψηλά τα κέρδη» μπορεί να αξιοποιηθεί με το βιβλίο στο ακόλουθο σημείο=> «Ταυτόχρονα … ως … «είχε υιοθετήσει αναπτυξιακές πολιτικές». Με την επισήμανση της προσθήκης της παρέμβασης του ξένου κεφαλαίου, της υποτίμησης της δραχμής και της προσφοράς εργατικής δύναμης.
Το κομμάτι «προσφορά εργατικής δύναμης που καθιστούσαν μικρό το κόστος παραγωγής και υψηλά τα κέρδη, δημιουργώντας έτσι ένα κοινωνικό στρώμα εργατών με κακές συνθήκες ζωής παρά την καθιέρωση της εργασίας των οχτώ ωρών.» μπορεί να αντιστοιχηθεί με το βιβλίο στο σημείο « Επιπλέον, οι πρόσφυγες…» ως το τέλος της ενότητας καθώς παρουσιάζεται η δημιουργία ενός σώματος εργατών που προέρχεται σε μεγάλο βαθμό από τους πρόσφυγες. Πρέπει να επισημανθούν οι κακές συνθήκες εργασίας και η καθιέρωση του οχταώρου.. 
Τέλος το κομμάτι «Στον αγροτικό τομέα, η δημιουργία των μικρών και μεσαίων ιδιοκτησιών έλυνε, βέβαια , προσωρινά το πρόβλημα των αγροτικών σχέσεων, αλλά καθιέρωνε μια δομή γαιοκτησίας που θα ταλαιπωρήσει αργότερα την ελληνική οικονομία και κοινωνία.» μπορεί να συνδυαστεί με το τμήμα της ενότητας «Είχε ολοκληρώσει την αγροτική της μεταρρύθμιση». Θα επισημανθεί η δημιουργία των μικρών και μεσαίων ιδιοκτησιών ως αποτέλεσμα της αγροτικής μεταρρύθμισης και θα παρουσιαστεί η άποψη του Κρεμμυδά  ότι η εξέλιξη αυτή δημιούργησε προβλήματα μελλοντικά.

